ગઢડા (સ્વામીના) વિશ્વભરમાં સ્વામીનારાયણ સંપ્રદાયના કારણે અતિ મહત્ત્વનું સ્થાન ધરાવે છે. આ ગઢડાના ઈતિહાસમાં ધરબાયેલી રસપ્રદ વાતો તથા પ્રજાવત્સલ રાજવી અને કર્મશીલો દ્વારા કરવામાં આવેલા લોકહિતના કાર્યોની રસપ્રદ બાબતો આજના યુગમાં પણ પ્રેરણારૂપ કહી શકાય તેવી છે. કોઈપણ સમાજ, ગામ અને શહેરનો ઈતિહાસ અસ્તિત્વ ધરાવતો હોય છે. પરંતુ આ ઈતિહાસને ઉજાગર કરવાનું ભગીરથ કાર્ય દરેકને પ્રાપ્ત થઈ શકતું નથી. ગઢડા(સ્વામીના) શહેરનું પ્રથમ તોરણ બંધાયું ત્યાંરથી વર્ષ 1970 સુધીની રસપ્રદ વાતોને અથાગ પ્રયત્નો દ્વારા મેળવીને સંશોધનાત્મક ઈતિહાસ ગ્રંથ રસવાનું કાર્ય પૂર્ણ થતા ગઢડાની આવનારી પેઢી માટે એક પ્રેરણા ગ્રંથ પ્રાપ્ત થવા પામેલ છે. આ ગ્રંથને સાકાર કરવા માટે મૂળ ત્રાપજના વતની અને બોટાદ ખાતે કવિ બોટાદકર કોલેજમાં ઈતિહાસ વિભાગમાં પ્રાધ્યાપક તરીકે ફરજ બજાવી વર્ષ 2011માં સ્વૈચ્છિક નિવૃત્તિ મેળવી ગઢડાને પોતાનું વતન બનાવી રહેતા સામાજિક ક્ષેત્રે સક્રિય પ્રા.ડો.આર.જી. પંડ્યા દ્વારા વતનનું ઋણ ચુકવવાના પ્રયાસ રૂપે ત્રણ વર્ષના અથાગ પ્રયત્નોના અંતે અનેક વ્યક્તિઓ તથા સ્થળો અને ઐતિહાસિક પૃષ્ઠોનો અભ્યાસ કરી 19 પ્રકરણોમાં વહેચાયેલા 600 કરવા વધારે પૃષ્ઠ અને 250 ઉપરાંત ફોગોગ્રાફ્ચ ધરાવતા ગઢપુરનો ઇતિહાસ ગ્રંથ નિર્માણનું કાર્ય પૂર્ણ કરવામાં આવેલ છે.